Logo
**TISSOT** je švajčiarska hodinárska firma, ktorú založil Charles-Felicien Tissot a jeho syn Charles-Emile. Svoju továreň založili v meste Le Locle (dodnes sídlo spoločnosti) vo Švajčiarsku.

Nezamieňajte si Tissot s Mathey-Tissot, samostatnou švajčiarskou hodinárskou firmou založenou Edmond Mathey-Tissotom v roku 1886.

Tissot v roku 1853 predstavil prvé masovo vyrábané *vreckové* hodinky, s ktorými zožal Charles-Emile v roku 1858 v Rusku veľký úspech, ktoré sa následne preslávili na celom svete. Svoj veľkolepý úspech dokázali ziskom dvoch zlatých medailí v Ženeve v roku 1896 a víťazstvom súťaže Grand Prix hodinárskeho priemyslu v Paríži roku 1900. Ďalší úspech nenechal na seba dlho čakať. Presne o 4 roky neskôr vyrobili slávne *cárove* hodinky pre dôstojníka Cárskej ruskej gardy. Dvadsiate roky minulého storočia znamenali pre firmu TISSOT obrovskú zmenu vo výrobe hodiniek. V roku 1917 vyrobili prvé *náramkové* hodinky pod názvom *Princ*. Hodinky sa tešili veľkému úspechu u európskych a ruských zákazníkov, pretože mali na tú dobu revolučný dizajn zakriveného puzdra a číselné indexy v štýle Art Deco. Práve preto sa v roku 1991 a 2002 dočkali reedície s quartzovým pohonom vo verzii pre dámy, ako aj pánov. V rokoch 1929-30 predstavila prvé *antimagnetické* hodinky, ktoré boli odpoveďou na rozširujúci sa vplyv nových technológií (telefónov a elektrických zariadení), ktoré mohli negatívne ovplyvniť presnosť hodiniek. Firma vytvorila tiež prvé *plastové* hodinky (*Astrolon* – 1971), ktorých puzdro bolo vyrobené z plastu, *kamenné* (*Rock watch* – 1985), vyrobené z alpskej žuly, *perleťové* (*Pearl watch* – 1986), vyrobené z perál a *drevené* (*Wood watch* – 1987) s puzdrom z dreva.

V roku 1930 sa TISSOT a OMEGA na určitú dobu spojili a hodinky TISSOT-OMEGA z tejto éry sú vyhľadávané zberateľské predmety.

Od roku 1983 je členom predstavenstva The Swatch Group Ltd, ktoré je najväčším výrobcom a distribútorom hodiniek na svete. V súčasnosti pôsobí vo viac ako 150 krajinách po celom svete. Je oficiálnou časomierou a partnerom NASCAR, MotoGP a na majstrovstvách sveta v cyklokrose, motocyklov, šermu a ľadového hokeja.

TISSOT používa strojčeky vysokej kvality (ETA), takisto aj kvalitné materiály (316L oceľ, titán, 18 karátové zlato) a voči poškriabaniu odolné zafírové sklá (zafírový kryštál s najmenej 2200 otáčkami). Hodinky sú vodeodolné najmenej od 30 až do 300 metrov. Spoločnosť poskytuje náhradné diely a opravárenské služby na obdobie do 10 rokov na všetky a až do 20 rokov na zlaté hodinky. TISSOT sa v posledných rokoch stal známy svojou dotykovou (*T-Touch* – od roku 2000) technológiou. *T-Touch* hodinky majú dotykové zafírové sklíčko, ktorým sa ovládajú funkcie, ako napr. kompas, barometer, výškomer, teplomer a stopky. Možno ich vidieť aj vo filmoch Lara Croft Tomb Raider: Kolíska života a Pán & pani Smithovci.

Firma TISSOT od svojho vzniku až do dnes patrí k jedným z najväčších inovátorom medzi výrobcami hodiniek. Vynakladá nemalé finančné prostriedky a hlavne úsilie na vývoj technológií jeho strojčekov, výskum špeciálnych materiálov alebo celkové funkcie hodiniek. Preto sa niet čo diviť, že hodinky TISSOT si našli priaznivcov aj spomedzi najznámejších ľudí sveta ako Elvis Presley, Nelson Mandela a Carmen Miranda. Medzi súčasnými ambasádormi značky TISSOT môžeme nájsť svetového šampióna v MotoGP Nicka Haydena, jednu z mála žien jazdiacich IndyCar Racing Danicu Patrick alebo jedného z najlepších futbalistov sveta Michaela Owena.

Kalendár
--------

* 1853 – prvá výroba vreckových hodiniek; vreckové hodinky s dvoma časovými zónami
* 1858 – vreckové hodinky určené pre americký trh
* 1878 – vreckové hodinky určené pre ruský trh
* 1887 – vreckové hodinky pre švajčiarskeho prezidenta Numa Droza
* 1904 – *Czars*
* 1916 – *Banana* (reedícia v roku 2002 – *Classic Prince*)
* 1919 – *Porto* v štýle Art Deco s tonneau (súdkovitý) tvarom puzdra
* 1929 – *Hermetic*
* 1930 – *Antimagnétique* - prvé antimagnetické hodinky; hodinky Tissot & Omega
* 1938 – *Camping*
* 1944 – hodinky s automatickým strojčekom
* 1953 – *Navigator* s 24 časovými zónami; *Centenary*
* 1954 – *Visodate*
* 1965 – *PR 516* s náramkom s otvormi v tvare kruhu, inšpirovanými otvormi na volante v pretekárskom aute
* 1968 – *Carrousel*
* 1969 – *Sideral*
* 1971 – *IDEA 2001* (*Astrolon*) – prvé plastové hodinky, *Pinky*
* 1974 – *Finnish Silver*
* 1978 – *TsX* – ofíciálne hodinky pretekárskeho tímu Lotus (Formula 1)
* 1985 – *Rock watch* – prvé kamenné hodinky vyrobené z alpskej žuly
* 1986 – *Two Timer* - hodinky s dvoma časmi s analógovo / digitálnym zobrazením času
* 1987 – *Pearl Watch* – prvé hodinky vyrobené z perál
* 1988 – *Wood Watch* – prvé hodinky vyrobené z dreva; *Sottsass*
* 1991 – *Ceraten*
* 1998 – *Titanium 7* so siedmimi funkciami, ako napr. budík, stopky, odčítavač času…
* 1999 – *T-Touch* – hodinky s dotykovým sklíčkom so 6 dotykovými bodmi; *T3* – hodinky s pravými diamatmi
* 2000 – *Bellflower*; *TXL*; *PR 100 Flyback Chrono Alarm*
* 2001 – *T-Collection Teplation*; *Bellflower Steel*; *Bellflower Line*; *Atollo*; *TXL Chrono*; *T4 Chrono*
* 2002 – *Silen-T* s dotykovým sklíčkom s možnosťou vibračného oznamovania času; *LeLocle*; *Classic Prince*; *T-Round Diamonds*; *T-Touch Titanium*
* 2003 – *Iris*; *Folding Art Deco Stand-Alone Replica 1932*; *Silent-T*; *Diver Seastar 1000 Automatic*; *LeLocle Luxury*; *T-Tonneau*; *Heritage 150th Anniversary Limited Edition* (150.výročie vzniku TISSOT)
* 2004 – *T-Navigator* s dotykovým sklíčkom so svetovým časom v 150-ich krajinách / mestách; *T-Touch White*; *Rapunzel*; *Bascule*; *PRS 516*; *T-Race*
* 2005 – *Precious Flower* a *Flower Power* s možnosťou upravenia tvaru lunety; *T-Race Ice-T*; *Secret Love*; *T-Touch Polished Titanium*; *T-Navigator 3000*, *Classic Pince II*; *The Tissot Phileas*; *Six-T*; *PRS516 Valjoux*; *Pearl Fishers Collection* (šperky s hodinkami)
* 2006 – *Water Lily*; *T-Wave*; *PRS 516 Retrograde*; *MotoGP*; *T-Touch Trekking*; *Flower Power Steel*
* 2007 – *MotoGP Limited Edition 2007*; *T-Race Chronograph Valjoux Automatic*; *LeLocle Automatic Power Reserve*; *T-Touch Diamond Danica Patrick*; *Tissot Quadrato*
* 2008 – *Stylis-T*; *T-Moments*; *MotoGP Limited Edition '08*; *T-Touch Expert*; *Odaci-T*; *Racing*
* 2009 – *T-Touch Expert Pilot*; *My-T Tonneau*; *T-Race MotoGP Limited Edition*; *Tissot Couturier*; *Sea Touch*
* 2010 – *Sailing Touch*; *Visodate 1957 Automatic*; *PRS 516 Chrono Auto Valjoux*; *Veloci-T Gent*; *T-Touch II*; *Sculpture Line Moonphase*; *Velocity-T Lady*; *T-Race Nicky Hayden Limited Edition*; *Glam Sport Danica Patrick Limited Edition*, *T-Race MotoGP 2010*; *PRC 200 Michael Owen Limited Edition*; *Flamingo Diamonds*; *T-Evocation*; *Cera*; *T-Lord Automatic*; *Musical Seasons*
* 2011 – *Lady Heart Automatic*; *Valentine's Everytime*; *Racing-Touch*; *Seastar 1000*; *T-Evocation*; *Couturier GMT Michael Owen Limited Edition*; *T-Race Lady*; *PR 100 Automatic*; *PRS 200*; *T-Tempo*; *Tradition*; *Lady Round*; *Sculpture Line Skeleton*; *T-Race*; *T-Race MotoGP Limited Edition 2011*; *PR 516 GL*; *Navigator Auto*; *Femini-T*; *PRC 200 Danica Patrick Limited Edition 2011*; *Racing-Touch Tony Parker Limited Edition 2011*; *Tradition Perpetual Calendar*; *Couturier Lady*; *Couturier Lady Diamonds*
* 2012 – *T-Touch II Lady*; *T-Touch II Lady Diamonds*; *Le Locle Automatic Chronometer*; *T-Race Danica Patrick Limited Edition 2012*; *Titanium Chrono Quartz*; *T-10*; *T-12*; *Classic Gent Gold*; *Heritage PRS 516*; *Pocket Watch 1920*; *Carson Automatic*; *Carson Lady Automatic*; *T-Touch Expert Dragon 2012*; *T-Race Nicky Hayden Limited Edition 2012*; *T-Race Thomas Lüthi Limited Edition 2012*; *T-Race MotoGP Limited Edition 2012*; *T-Touch Classic*; *PRS 200 Ice Hockey 2012*; *PRS 330 Tony Parker Limited Edition 2012*; *Seastar 1000 Chronograph Valjoux Limited Edition*; *Luxury Automatic*; *T-Race Touch*; *PRC 200 FIE*; *PRC 200 CBA*
* 2013 – *Titanium GMT*; *PRX*; *Dressport*; *Pink*; *PRS 200 Steven Stamkos Limited Edition 2013*; *Heritage Navigator 160th Anniversary*; *Luxury Automatic 2013*; *T-Race MotoGP Limited Edition 2013*; *T-Race MotoGP Automatic Chronograph Limited Edition 2013*; *T-Race Nicky Hayden Limited Edition 2013*; *T-Race Thomas Lüthi Limited Edition 2013*; *T-Complication Squelette*; *T-Touch Lady Solar*; *Couturier Small Second*; *Pendant 1878*; *PRC 200 Danica Patrick Limited Edition 2013*; *PRS 516 2013*; *Rose Dream Gold*; *PRC 200 Tony Parker Limited Edition 2013*; *LeLocle Auto Small Second*; *PRC 200 Chrono Lady*; *T-Clock*; *Mini Pocket 1920*; *PRS 516 Extreme Automatic 2013*
* 2014 – *Couturier Grande Date Lady*; *Glamorous*; *Pinky Valentine’s Day*; *Tissot T-Touch II Titanium RBS 6 Nations Special Edition 2014; T-Complication Chronometer; T-Race Touch Aluminium; Lady 80 Automatic; T-Race MotoGP Limited Edition 2014; Chemin des Tourelles Skeleton; T12 Ceramic; Quickster; Quickster Football; Lepine Diamonds; Luxury Automatic Asian Games 2014; T-Touch Expert Solar; T-Touch Expert Solar Tony Parker Limited Edition 2014; Quickster Chronograph*
* 2015 – *T-Race Stefan Bradl; T-Race Nicky Hayden; T-Race Thomas Lüthi Limited Edition 2015; T-Race MotoGP Automatic Limited Edition 2015; T-Race MotoGP Quartz Limited Edition 2015; Chemin Des Tourelles Squelette; Pocket Touch; PRS 516 2015; Chemin Des Tourelles*; *Bridgeport Mechanical Skeleton; Vintage; Flamingo 2015, T-Touch Expert Solar Jungfraubahn*
* 2016 – *T-Touch Solar Lady Jungfraubahn, Bella Ora (Small Lady); PRC 200 RBS 6 Nations; Le Locle Regulateur, Smart-Touch, T-Race MotoGP Automatic LE 2016, Heritage 1936, Le Locle Automatic Lady, PRC 200 Tour De France Special Edition, Generosi-T*

Ambasádori
----------

* Nicky Hayden – americký jazdec a svetový šampión 2006 MotoGP
* Danica Patrick – americká jazdkyňa, ktorá ako prvá žena vyhrala automobilové preteky IndyCar
* Stefan Bradl – jazdec MotoGP
* Barbie Xu – taiwanská herečka, modelka a speváčka
* Deepika Padukone – indická herečka a modelka
* Thomas Lüthi – švajčiarsky jazdec a svetový šampión 2005 MotoGP 250cc
* Steven Stamkos – kanadský profesionálny hokejový hráč NHL
* Huang Xiaoming – čínsky herec a spevák
* Tony Parker – francúzsky basketbalista
* Bradley Smith - jazdec MotoGP
* Tito Rabat - svetový šampión Moto2
* Virat Kohli - indický medzinárodný hráč kriketu

Kolekcie
--------

* T-Touch
* T-Sport
* T-Trend
* T-Classic
* T-Gold
* T-Pocket
* Heritage

Používané strojčeky
-------------------

* Automatické (automatické naťahovanie):

Automatické strojčeky (self-winding → samo-navíjacie) sú poháňané rotorom. Pohyby ruky dávajú rotor do pohybu a zároveň rotor navíja hlavnú pružinku na pohon celého strojčeka. Pri tomto druhu nie je potrebná batéria. Presnosť závisí od kvality výroby, počiatočnej časovej odchýlky a konkrétnej osobe, ktorá hodinky nosí.

* Mechanické (manuálne naťahovanie):

Pri tomto strojčeku je hlavná pružinka naťahovaná otáčaním korunky na hodinkách. Tu taktiež nie je potrebná batéria. Ako pri automatickom, tak aj pri tomto strojčeku závisí presnosť od kvality výroby, počiatočnej časovej odchýlky a konkrétnej osobe, ktorá nosí dané hodinky.

* Quartz:

Quartz-ový strojček je poháňaný batériou a meranie času je zabezpečené elektronicky riadenou osciláciou (kmitaním) špeciálne vyrobeného syntetického kryštálu kremíka. Výborná presnosť strojčeka je zabezpečená vysokou presnosťou kmitania kryštálu.

* Autoquartz:

Tento strojček kombinuje výhody automatického/mechanického strojčeka (bez nutnosti výmeny batérie) s tými z Quartz-ového (presnosť). Energia je generovaná buď rotorom (ako pri automatickom strojčeku) alebo pomocou otáčania korunky (ako pri mechanickom) a je ukladaná do akumulátora, ktorý strojček poháňa. Meranie času je zabezpečené kryštálom (ako pri Quartz-ovom).

Používané materiály
-------------------

* Nerezová oceľ 316L [ST STEEL – Stainless steel]:

TISSOT používa na výrobu všetkých komponentov vysoko kvalitnú nerezovú oceľ triedy 316L. Výhody tejto ocele sú vysoká odolnosť voči korózii a vynikajúca trvanlivosť. Napríklad v zdravotníctve sa používa na výrobu implantátov aj oceľ triedy 316L.

* Zafírový kryštáľ [S – Sapphire crystal] :

Zafír je vyrobený z oxidu hlinitého. Je priehľadný a bezfarebný a možno ho poškriabať alebo rezať iba diamantom. Vďaka svojej extrémnej tvrdosti je zafír prakticky imúnny voči poškodeniu alebo deformácii, odolný voči poškriabaniu, opotrebeniu a chemickým vplyvom. Po leštení diamantovým práškom sa stáva zafír úplne priehľadný. Zafírový kryštáľ používaný na hodinkách TISSOT je vyrábaný firmou Comadur (skupina Swatch Group).

* PVD (Physical Vapour Deposition – Fyzikálne nanášanie odparovaním) [STEEL PVD – PVD Coating]:

Tento proces prebieha vo vákuu. Mikroskopické častice sú na výrobok nanášané "iónovým bombardovaním". Už veľmi tenké vrstvy (1 až 3 µm (mikrometrov)) vykazujú vysokú tvrdosť. Výhodou PVD je, že ide o tenké, ale tvrdé vrstvy odolné voči korózii s dobrou priľnavosťou, možnosťou výberu mnohých farieb a s hypoalergénnymi vlastnosťami.

* Titán [Ti – Titanium]:

Titan je kovový prvok nachádzajúci sa v zemskej kôre. Je približne o polovicu ľahší ako oceľ, hypoalergénny, pretože neobsahuje nikel a je 100 % recyklovateľný. Na vzduchu sa na titane vytvára odolný oxidový povlak, ktorý je odolný voči korózii zo slanej vody.

* Leštený titán [Ti PVD – Polished Titanium]:

Modely s puzdrom a remienkom z lešteného titánu sú vyrobené z titánu, ktorý bol vyleštený a na ktorý bola nanesená sivá PVD povrchová úprava, ktorá zlepšuje odolnosť povrchu.

* 18 karátové zlato [18K 750 – 18K Gold]:

Punc (záruka kvality) sa na hodinkách TISSOT nachádza: 1.z vnútornej strany viečka, 2.zo spodnej strany puzdra a na remienku. Všetky zlaté hodinky TISSOT nesú tiež TISSOT "T" punc, ktorý garantuje pôvod a originalitu zlata.

* Diamanty [DIAMOND – Diamods]:

TISSOT spolupracuje so Svetovou Diamantovou Radou (World Diamond Council). TISSOT diamanty boli zakúpené z legálnych zdrojov, ktoré nie sú zapojené do financovania konfliktov a sú v súlade s rezolúciou Organizácie Spojených Národov. TISSOT na základe osobných poznatkov a/alebo písomnými zárukami poskytovanými dodávateľmi diamantov zaručuje, že diamanty, ktoré používa sú z overených zdrojov.  

*4 C o diamantoch*:  

•*Výbrus* (Cut):  

Výbrus prezrádza nie len tvar diamantov, ale aj konečnú podobu, symetriu a lesk. Pokiaľ ide o tvar, používa TISSOT najčastejšie briliantový výbrus, ktorý má 58 (32/24) faziet.  

•*Farba* (Colour):  

Farba vyjadruje stupeň farebnosti diamantu. Môže sa pohybovať od bezfarebna až do svetložlta s jemnými odtieňmi šedej alebo hnedej. Najvzácnejšie z diamantov sú bielej farby alebo bezfarebné. Takže, čím je diamant bezfarebnejší, tým je vzácnejší a drahší.  

•*Čistota* (Clarity):  

Čistota vyjadruje priezračnosť a nedokonalosti diamantu. Väčšia z diamantov nejaké nedokonalosti má. Vnútorné sa nazývajú inklúzie a vonkajšie kazy.  

Medzinárodná stupnica čistoty diamantu (základné rozdelenie):  

·FL (Flawless – bez chýb) – Bez inklúzií alebo kazov viditeľných pri 10 násobnom zväčšení lupou.  

·VVS (Very Very Slightly – veľmi veľmi mierne) – S malým počtom inklúzií alebo kazov, ktoré sú veľmi slabo viditeľné pri 10
násobnom zväčšení lupou.  

·VS (Very Slightly – veľmi mierne) – S malým počtom inklúzií alebo kazov, ktoré sú viditeľné iba pri 10 násobnom zväčšení
lupou.  

·SI (Slightly Includet – mierne inklúzie) – S väčším počtom inklúzií alebo kazov, ktoré sú viditeľné iba pri 10 násobnom zväčšení
lupou.  

·I (Includet – inklúzie) – S väčším počtom inklúzií alebo kazov, ktoré je možné vidieť aj voľným okom.  

•*Karát* (Carat):
Je štandardná merná jednotka, ktorá udáva hmotnosť diamantu. Jeden karát sa rovná 200 miligramom.

Publikácie
----------

* Veľká kniha TISSOT-u; TISSOT, vreckové vydanie

Iné projekty
------------

Commons
* Spolupracuj na Commons Commons ponúka multimediálne súbory na tému **Tissot**

Externé odkazy
--------------

* www.tissot.ch

Referencie
----------

1. 1 2 3 4 5 6 7